# Priručnik za K‑pisanje

Tad
Makginis
&Thad.McGinnis.mail;
An Mari
Mafu
&Anne-Marie.Mahfouf.mail;
Anders
Lund
&Anders.Lund.mail;
Kristof
Kulman
&Christoph.Cullmann.mail;
Lori
Vots
&Lauri.Watts.mail;
Dragan
Pantelić

    falcon-10@gmx.de

prevod
2000
2001
Tad Makginis
2005
An Mari Mafu
Anders Lund
&FDLNotice;
16. 9. 2010.
4.5

K‑pisanje je uređivač teksta za KDE za rad na jednom fajlu po prozoru.

KDE
K‑pisanje
tekst
uređivač

## Uvod

K‑pisanje je više od uređivača teksta za radnu površ KDE‑a. Zamišljeno je da bude programerski uređivač i može se, u najmanju ruku, smatrati delimičnom alternativom moćnijim uređivačima. Izvrsno služi u sprezi sa K‑osvajačem ili Dolphinom, za pregledanje izvornih fajlova na raznim jezicima. K‑pisanje takođe vrlo dobro radi i kao prost uređivač teksta. Jedna od glavnih mogućnosti K‑pisanja jeste bojenje sintakse, prilagođeno mnogim raznim programskim jezicima, kao što su C i C++, Java, Python, Perl, Bash, Modula‑2, HTML, ili Ada.

K‑pisanje ima jednodokumentsko sučelje (SDI), koje omogućava uređivanje jednog fajla po prozoru.

K‑pisanje može raditi u dva režima: jednostavnom, sa neopterećujućim sučeljem, i naprednom, sa više mogućnosti i iscrpnijim stavkama menija. Napredni režim uključuje popunjavanjem kućice Režim iskusnog korisnika (poput KDE‑a 3) na stranici Izgled u postavkama K‑pisanja.

## Neke osnove

K‑pisanje se vrlo jednostavno koristi. Ko god je već koristio neki uređivač teksta, neće imati nikakvih problema.

### Prevlačenje

K‑pisanje koristi KDE‑ov protokol prevlačenja. Fajlovi se mogu prevlačiti na K‑pisanje sa površi, iz menadžera fajlova Dolphina, ili udaljenog FTP sajta otvorenog u jednom od Dolphinovih prozora.

### Opcije komandne linije

Iako se K‑pisanje najčešće pokreće iz KDE‑ovog menija programa ili pomoću ikone površi, može se pozvati i kroz komandnu liniju u terminalskom prozoru. Pritom na raspolaganju stoji nekoliko korisnih opcija.

#### Zadavanje fajla

Zadavanjem putanje i imena određenog fajla, korisnik može reći K‑pisanju da otvori (ili stvori) taj fajl odmah po pokretanju. Na primer:

    % kwrite
    /home/korisnik/doku/razno.txt

#### Zadavanje fajla na Internetu

Gorepomenuti metod može se upotrebiti čak i za otvaranje fajlova sa Interneta (ako korisnik u datom trenutku ima aktivnu vezu). Primer ovoga izgleda ovako:

    % kwrite
    ftp://ftp.kde.org/pub/kde/README

#### Ostale opcije komandne linije

Raspoložive su sledeće opcije komandne linije za pomoć

``kwrite` `--help``

  Nabraja najosnovnije opcije raspoložive u komandnoj liniji.

``kwrite` `--help-qt``

  Nabraja raspoložive opcije za izmenu načina na koji K‑pisanje sadejstvuje sa Qt‑om.

``kwrite` `--help-kde``

  Nabraja raspoložive opcije za izmenu načina na koji K‑pisanje sadejstvuje sa KDE‑om.

``kwrite` `--help-all``

  Nabraja sve opcije komandne linije.

``kwrite` `--author``

  Nabraja autore K‑pisanja u terminalskom prozoru.

``kwrite` `--version``

  Podaci o verziji za Qt, KDE i K‑pisanje. Raspoloživa i kao ``kwrite` `-v``

``kwrite` `--license``

  Podaci o licenci.

``kwrite` `--stdin``

  Govori K‑pisanju da sadržaj dokumenta pročita sa standardnog ulaza. Slično čestoj opciji `-` u mnogim naredbama komandne linije, omogućava vam da prosledite izlaz naredbe u K‑pisanje.

``kwrite` `` `kodiranje` `URL``

  Zadaje K‑pisanju navedeno kodiranje za dokument.

``kwrite` `--line` `red` `URL``

  Skače na zadati red po otvaranju dokumenta.

``kwrite` `--column` `kolona` `URL``

  Skače na zadatu kolonu po otvaranju dokumenta.

### Prečice

Mnoge prečice podesive su pomoću menija Podešavanje. K‑pisanje podrazumevano pruža sledeće prečice:

Ins | Prebacuje između umetanja i prebrisavanja. U režimu umetanja, uređivač će unete znakove dodavati tekstu tako da postojeće pomera udesno od kursora. Pri prebrisavanju, svaki uneti znak briše prvi znak desno od kursora.
strelica levo | Pomera kursor jedan znak ulevo.
strelica desno | Pomera kursor jedan znak udesno.
strelica gore | Pomera kursor jedan red nagore.
strelica dole | Pomera kursor jedan red nadole.
PageUp | Pomera kursor jednu stranicu nagore.
Alt PageUp | Prethodni obeleživač.
PageDown | Pomera kursor jednu stranicu nadole.
Alt PageDown | Sledeći obeleživač.
Backspace | Briše znak levo od kursora.
Home | Pomera kursor na početak reda.
End | Pomera kursor na kraj reda.
Delete | Briše znak desno od kursora (ili sav izabrani tekst).
Shift Enter | Umeće novi red s vodećim znakovima iz tekućeg reda koji nisu ni slova ni brojevi. Korisno npr. za pisanje komentara u kodu: ako na kraju reda `// neki tekst` pritisnite ovu prečicu, sledeći red će već počinjati sa `//`. Tako da ne morate ručno da otvarate komentar na početku svakog novog reda komentara.
Shift strelica levo | Obeležava tekst od jednog znaka levo.
Shift strelica desno | Obeležava tekst od jednog znaka desno.
F1 | Pomoć
Shift F1 | Šta je ovo?
F3 | Traži unapred.
Shift F3 | Traži unazad.
Ctrl H | Traži izabrano.
Ctrl Shift H | Traži izabrano unazad.
Ctrl A | Odabira sve.
Ctrl Shift A | Poništava izbor.
Ctrl Shift B | Blokovski izbor.
Ctrl B | Postavlja obeleživač.
Ctrl C | Kopira obeleženi tekst u klipbord.
Ctrl D | Komentariše redove.
Ctrl Shift D | Otkomentariše redove.
Ctrl F | Traži.
Ctrl G | Skače na red.
Ctrl I | Uvlači izbor.
Ctrl Shift I | Izvlači izbor.
Ctrl J | Spaja redove.
Ctrl N | Stvara novi dokument.
Ctrl O | Otvara dokument.
Ctrl P | Štampa.
Ctrl Q | Napušta aktivni primerak uređivača.
Ctrl R | Zamena
Ctrl S | Izvršava naredbu za upisivanje dokumenta.
Ctrl U | Pretvara u velika slova.
Ctrl Shift U | Pretvara u mala slova.
Ctrl Alt U | Prvo slovo postaje veliko.
Ctrl V | Nalepljuje tekst iz klipborda u uređivač.
Ctrl W | Zatvara dokument.
Ctrl X | Briše obeleženi tekst i kopira ga u klipbord.
Ctrl Z | Opoziva radnju.
Ctrl Shift Z | Ponavlja radnju.
Ctrl- | Sažima jedan lokalni nivo.
Ctrl Shift- | Sažima do najvišeg nivoa.
Ctrl+ | Razvija jedan lokalni nivo.
Ctrl Shift+ | Razvija do najvišeg nivoa.
Meta Ctrl V | Vijev režim unosa
Ctrl Space | Poziva dopunu koda.
F5 | Učitava ponovo.
F6 | Prikazuje i sakriva pojas ikona.
F7 | Prebacuje na komandnu liniju.
F9 | Prikazuje i sakriva markere sažimanja.
F10 | Dinamičko prelamanje
F11 | Prikazuje i sakriva brojeve redova.

## Stavke menija

Meniji i stavke menija razlikuju se između prostog i naprednog režima. Napredni režim uključuje se popunjavanjem Režim iskusnog korisnika (poput KDE‑a 3) na stranici Izgled u postavkama K‑pisanja.

### Meni Fajl

Ctrl N Fajl Novi

  Započinje nov dokument, u novom i nezavisnom prozoru uređivača.

Ctrl O Fajl Otvori...

  Poziva standardni KDE dijalog za otvaranje fajla. Izaberite fajl koji želite i kliknite na Otvori da ga otvorite.

Fajl Otvori nedavni

  Prečica za otvaranje nedavno sačuvanih dokumenata. Klik na ovu stavku otvara spisak sa strane menija sa nekoliko poslednjih sačuvanih fajlova. Klik na određeni fajl otvoriće ga u K‑pisanju — pod uslovom da još uvek postoji na zapamćenoj lokaciji.

Ctrl S Fajl Sačuvaj

  Upisuje trenutni dokument. Ako je dokument već bio prethodno sačuvan, ovo će prebrisati postojeći sadržaj fajla bez traženja dozvole od korisnika. Ako je ovo prvo upisivanje novog dokumenta, pojaviće se dijalog za upis pod imenom (opisan kasnije).

Fajl Sačuvaj kao...

  Omogućava upisivanje dokumenta sa novim imenom fajla. Novo ime se zadaje kroz dijalog kao onaj opisan u sekciji o otvaranju fajlova.

F5 Fajl Učitaj ponovo

  Ponovo učitava tekući fajl sa diska. Ova naredba je korisna za slučaj da drugi program ili proces izmene fajl dok je otvoren u K‑pisanju.

Ctrl P Fajl Štampaj...

  Otvara prost dijalog za štampanje, dopuštajući korisniku da zada šta, gde i kako će se štampati.

Fajl Izvezi kao HTML...

  Izvozi fajl u HTML formatu, tako da se dokument može prikazati kao veb stranica. Ova stavka se vidi samo kada je učitan priključak izvoznika.

Ctrl W Fajl Zatvori

  Naredba za zatvaranje tekućeg fajla. Ako ima nekih nesačuvanih izmena, K‑pisanje će vas pitati da li da sačuva fajl pre zatvaranja.

Ctrl Q Fajl Napusti

  Zatvara aktivni prozor uređivača. Ako je pokrenuto više primeraka K‑pisanja (pomoću stavki menija Novi ili Novi prozor), ostali primerci neće biti zatvoreni.

### Meni Uređivanje

Ctrl Z Uređivanje Opozovi

  Uklanja rezultate poslednje korisnikove radnje, tj. vraća stanje pre nje.

Ctrl Shift Z Uređivanje Ponovi

  Vraća poslednju izmenu (ako je ima) uklonjenu opozivanjem.

Ctrl X Uređivanje Iseci

  Ova naredba briše tekući izbor i stavlja ga u klipbord. Klipbord je pozadinska mogućnost KDE‑a koja pruža jedan način prenosa podataka između programa.

Ctrl C Uređivanje Kopiraj

  Kopira trenutno izabrani tekst u klipbord, tako da se može nalepiti negde drugde. Klipbord je pozadinska mogućnost KDE‑a koja pruža jedan način prenosa podataka između programa.

Ctrl V Uređivanje Nalepi

  Umeće sadržaj klipborda na mestu kursora. Klipbord je pozadinska mogućnost KDE‑a koja pruža jedan način prenosa podataka između programa.

Uređivanje Kopiraj kao HTML

  Kopira trenutno izabrani tekst u klipbord kao HTML. Ova stavka se vidi samo kada je učitan priključak izvoznika.

Ctrl A Uređivanje Izaberi sve

  Izabira ceo sadržaj dokumenta. Može biti vrlo korisno za kopiranje celog sadržaja u drugi program.

Ctrl Shift A Uređivanje Poništi izbor

  Poništava izbor teksta u uređivaču (ako ga ima).

Ctrl Shift B Uređivanje Blokovski izbor (režim iskusnog korisnika)

  Prebacuje režim izbora. Pri blokovskom izboru, možete birati pravougaone blokove teksta, npr. kolone 5–10 i redove 9–15. Traka stanja prikazuje koji je trenutni režima izbora, BLO ili RED.

Meta Ctrl V Uređivanje Vijev režim unosa (režim iskusnog korisnika)

  Prebacuje na modalni režim uređivanja, nalik Viju. Ovaj režim podržava najčešće korišćenje naredbe i poteze u Vimovom normalnom i vizuelnom režimu. Opciono je data i Vijeva traka stanja, koja prikazuje naredbe dok se unose, izlaz naredbi, i tekući režim. Ponašanje ovog režima može se podesiti u sekciji Vijev režim unosa na stranici Uređivanje u dijalogu postavki K‑pisanja.

Insert Uređivanje Prebrisavanje

  Smenjuje režime umetanja i prebrisavanja. Pri umetanju, znakovi se umeću na mestu kursora. U režimu prebrisavanja, uneseni znakovi zamenjuju one ispred kojih je kursor. Traka stanja prikazuje trenutni režim, kao UME ili PRE.

Ctrl F Uređivanje Nađi...

  Otvara traku inkrementalne pretrage na dnu prozora uređivača. Na levoj strani trake je ikona za zatvaranje trake, a za njom sledi polje za unos obrasca pretrage.

  Pretraga počinje čim počnete da unosite znakove obrasca pretrage. Ako postoji poklapanje u tekstu, ono se ističe, a boja pozadine polja za unos menja se u svetlozelenu. Ako obrazac pretrage ne poklapa ništa u tekstu, na to se ukazuje svetlocrvenom bojom pozadine polja za unos, i etiketom Nije nađeno desno u traci.

  Koristite dugmad Sledeće i Prethodno za skakanje između sledećeg i prethodnog poklapanja u dokumentu.

  Možete izabrati da li pretraga razlikuje veličinu slova. Popunjavanjem Poklopi veličinu ograničavate pogotke na one koji tačno poklapaju veličinu slova u obrascu pretrage.

  Kliknite na ikonu zelene strelice desno od trake inkrementalne pretrage da prebacite na traku napredne pretrage.

F3 Uređivanje Nađi sledeće

  Ponavlja poslednji postupak traženja, ako ga je bilo, bez pozivanja trake inkrementalne pretrage.

Shift F3 Uređivanje Nađi prethodno

  Ponavlja poslednji postupak traženja, ako ga je bilo, bez pozivanja trake inkrementalne pretrage i tražeći unazad umesto unapred kroz dokument.

Ctrl R Uređivanje Zameni...

  Ova naredba otvara traku za naprednu pretragu i zamenu. Na gornjoj levoj strani trake stoji ikona za njeno zatvaranje, a za njom sledi polje za unos obrasca pretrage.

  Režim pretrage možete zadati stavkama običan tekst, cele reči, izbegavački nizovi ili regularni izraz u padajućem spisku.

  Ako je izabrano izbegavački nizovi ili regularni izraz, aktivira se stavka Dodaj... pri dnu kontekstnog menija poljâ̂. Njome u obrasce pretrage i zamene možete dodavati izbegavačke nizove i elemente regularnih izraza, ponuđene sa predefinisanih spiskova.

  Koristite dugmad Sledeće i Prethodno za skakanje između sledećeg i prethodnog poklapanja u dokumentu.

  Unesite tekst za smenu poklapanja u polje označeno sa Zameni:, pa kliknite na dugme Zameni da zamenite samo istaknut tekst, ili Zameni sve da zamenite sva poklapanja u dokumentu.

  Ponašanje pretrage i zamene možete izmeniti različitim opcijama na dnu trake. Poklopi veličinu ograničava poklapanja na ona koja tačno odražavaju veličine slova (malo‑veliko) u obrascu pretrage. Samo izabrano govori da se traži i smenjuje samo u okviru tekućeg izbora. Dugme Nađi sve ističe sva poklapanja u dokumentu i pokazuje koliko ih ima u malom iskakaču.

  Kliknite na ikonu zelene strelice desno u traci napredne pretrage i zamene da prebacite na traku inkrementalne pretrage.

Ctrl H Uređivanje Nađi izabrano

  Nalazi sledeće javljanje izabranog teksta.

Ctrl Shift H Uređivanje Nađi izabrano unazad

  Nalazi prethodno javljanje izabranog teksta.

Ctrl G Uređivanje Idi na red...

  Otvara traku za skakanje u dnu prozora, kojom se kursor može premestiti na brojem zadati red u dokumentu. Broj reda može se uneti ili neposredno u polje, ili grafički kliktanjem na strelice gore‑dole brojčanika sa strane polja. Strelica gore povećava broj reda, a strelica dole ga smanjuje. Traku zatvarate klikom na ikonu na levoj strani.

### Meni Prikaz

Meni Prikaz omogućava upravljanje postavkama posebnim po aktivnom uređivaču i upravljanje okvirima.

Prikaz Novi prozor

  Otvara još jedan prozor sa tekućim dokumentom. Sve izmene dokumenta u jednom prozoru odražavaju se u drugom.

F7 Prikaz Na komandnu liniju (režim iskusnog korisnika)

  Prikazuje komandnu liniju Kate dela na dnu prozora. Za pomoć upišite u nju `help`, a `help list` da dobijete spisak naredbi.

Prikaz Šema (režim iskusnog korisnika)

  Bira šemu fonta.

F10 Prikaz Dinamički prelom

  Redovi teksta biće prelamani na ivici prikaza na ekranu.

Prikaz Pokazatelji dinamičkog preloma (režim iskusnog korisnika)

  Određuje kada i kako se prikazuju pokazatelji dinamičkog preloma. Raspoloživo samo ako je uključena opcija Dinamički prelom.

Prikaz Graničnik statičkog preloma (režim iskusnog korisnika)

  Ako je ova opcija uključena, biće povučena uspravna linija na koloni prelamanja (definisana pod Podešavanje Podesi uređivač..., jezičak Uređivanje). Imajte u vidu da se linija statičkog preloma crta samo ako koristite font fiksne širine.

F6 Prikaz Pojas ikona (režim iskusnog korisnika)

  Ako je uključeno, na levoj strani aktivnog uređivača vidljiv je pojas ikona.

F11 Prikaz Brojevi redova

  Ako je uključeno, uz levu ivicu aktivnog uređivača daju se brojevi redova u dokumentu.

Prikaz Zarezi u klizačkoj traci (režim iskusnog korisnika)

  Ako je uključeno, klizačka traka u prikazu dokumenta sadržaće zareze.

F9 Ručke za sažimanje (režim iskusnog korisnika)

  Ako je uključeno, biće prikazani markeri za sažimanje koda.

Sažimanje koda (režim iskusnog korisnika)
  Ctrl Shift- Sažmi do najvišeg nivoa

    Sažima sve oblasti najvišeg nivoa u dokumentu.

  Ctrl Shift+ Razvij do najvišeg nivoa

    Razvija sve oblasti najvišeg nivoa u dokumentu.

  Ctrl - Sažmi jedan lokalni nivo

    Sažima oblast najbližu kursoru.

  Ctrl + Razvij jedan lokalni nivo

    Razvija oblast najbližu kursoru.

Povećaj font

  Povećava veličinu fonta u prikazu.

Smanji font

  Smanjuje veličinu fonta u prikazu.

### Meni Obeleživači

Ovaj se meni prikazuje samo ako uključite opciju Režim iskusnog korisnika (poput KDE‑a 3) na stranici Izgled u postavkama K‑pisanja.

Ctrl B Obeleživači Postavi obeleživač

  Postavlja ili uklanja obeleživač na tekućem redu aktivnog dokumenta (uklanja se ako već postoji, inače se postavlja).

Obeleživači Ukloni sve obeleživače

  Naredba za uklanjanje svih markera iz dokumenta, kao i spiska markera nadovezanog na dno ove stavke menija.

Alt PageUp Obeleživači Prethodno

  Premešta kursor na početak prvog prethodnog reda sa obeleživačem. Tekst stavke menija sadržaće broj i početak reda. Ova stavka raspoloživa je samo ako iznad kursora postoji red sa obeleživačem.

Alt PageDown Obeleživači Sledeće

  Premešta kursor na početak prvog sledećeg reda sa obeleživačem. Tekst stavke menija sadržaće broj i početak reda. Ova stavka raspoloživa je samo ako ispod kursora postoji red sa obeleživačem.

Ako ima nekih markera u tekućem prozoru, na dnu ovog menija daje se njihov spisak.

### Meni Alatke

Alatke Samo za čitanje

  Ubacuje dokument u režim samo‑za‑čitanje. Ovo sprečava bilo kakvo dodavanje teksta ili izmene formatiranja u dokumentu.

Alatke Režim (režim iskusnog korisnika)

  Bira šemu tipa fajla za aktivni dokument. Ovo potiskuje globalni režim tipa fajla, postavljen u Podešavanje Podesi uređivač... pod jezičkom Režimi i tipovi fajlova, ali samo za tekući dokument.

Alatke Isticanje (režim iskusnog korisnika)

  Bira šemu isticanja za aktivni dokument. Ovo potiskuje globalni režim isticanja, postavljen u Podešavanje Podesi uređivač..., ali samo za tekući dokument.

Alatke Uvlačenje (režim iskusnog korisnika)

  Bira stil uvlačenja za aktivni dokument. Ovo potiskuje globalni režim uvlačenja u Podešavanje Podesi uređivač..., ali samo za tekući dokument.

Alatke Kodiranje

  Podrazumevano kodiranje postavljeno u Podešavanje Podesi uređivač... na stranici Radnje s fajlom, možete potisnuti drugim za tekući dokument. Kodiranje koje ovde postavite važiće samo za trenutni dokument.

Alatke Kraj reda (režim iskusnog korisnika)

  Bira režim kraja redova za aktivni dokument. Ovo potiskuje globalni režim kraja redova u Podešavanje Podesi uređivač..., ali samo za tekući dokument.

Alatke Dodaj marker redosleda bajtova (BOM)

  Aktiviranjem ove radnje možete izričito dodati marker redosleda bajtova u dokumente kodirane Unicodeom. Marker redosleda bajtova (BOM) je Unicode znak koji određuje krajnjost (redosled bajtova) tekstualnog fajla ili toka. Više informacija potražite na Wikipediji.

Ctrl Space Alatke Pozovi dopunu kôda (režim iskusnog korisnika)

  Ručno pozovite dopunu naredbi, obično prečicom svezanom za ovu radnju.

Alatke Dopuna reči (režim iskusnog korisnika)

  Ponovi reč ispod (Ctrl 9) i Ponovi reč iznad (Ctrl 8) dopunjavaju tekst koji se kuca tako što traže slične reči unazad i unapred od trenutnog položaja kursora. Dopuna u školjci poziva meni sa poklopljenim stavkama.

Ctrl Shift O Alatke Automatska provera pravopisa

  Kada je Automatska provera pravopisa uključeno, pogrešne reči u dokumentu se podvlače u letu.

Alatke Pravopis...

  Pokreće pravopisar, program koji korisniku pomaže da pohvata i ispravi pravopisne greške. Klik na ovu stavku pokrenuće proveru i dozvati dijalog kroz koji korisnik može da upravlja procesom. U dijalogu su date četiri postavke. Počev od gornje:

  Nepoznata reč:

    Ovde pravopisar daje reč koja se trenutno razmatra, tj. koja se ne nalazi u njegovom rečniku (fajlu sa spiskom ispravno napisanih reči sa kojim se upoređuju reči u uređivaču).

  Zameni sa:

    Ako pravopisar u svom rečniku ima neke slične reči, prva će biti navedena ovde. Korisnik može prihvatiti taj predlog, upisati sopstvenu ispravku, ili odabrati drugi predlog sa spiska ispod.

  Jezik:

    Ako je instalirano više rečnika, ovde možete odabrati koji rečnik-jezik treba da se koristi.

  Na desnoj strani dijaloga stoji šest dugmadi kojima korisnik upravlja procesom provere pravopisa. Ona su:

  Dodaj u rečnik

    Pritisak na ovo dugme dodaje nepoznatu reč u rečnik pravopisara. To znači da će pravopisar ubuduće tu reč smatrati pravilno napisanom.

  Predloži

    Pravopisar ovde može nabrojati moguće zamene za reč koja se razmatra. Klikom na jedan od predloga, ta reč će biti unesene u polje Zameni sa: iznad.

  Zameni

    Ovo dugme govori pravopisaru da razmatranu reč u dokumentu zameni onom iz polja Zameni sa:.

  Zameni sve

    Ovo dugme čini da pravopisar zameni ne samo trenutnu nepoznatu reč, nego i da automatski ponovi istu zamenu za sve druge jednake reči u dokumentu.

  Ignoriši

    Pritiskom na ovo dugme pravopisar će nastaviti dalje bez izmene trenutne reči.

  Ignoriši sve

    Ovo dugme govori pravopisaru da ništa ne čini kako sa tekućom nepoznatom reči, tako i svim ostalim primercima te reči kroz dokument.

    Ovo važi samo tokom trenutne provere pravopisa. Naredna pokretanja pravopisara ponovo će zastati na ovoj istoj reči.

  Još tri dugmeta poređana su vodoravno duž dna dijaloga provere pravopisa. To su:

  Pomoć

    Poziva KDE‑ov sistem pomoći, na stranicama K‑pisanja (ovaj dokument).

  Gotovo

    Ovo dugme završava proces provere pravopisa i vraća se na dokument.

  Odustani

    Ovim dugmetom se odustaje od provere pravopisa. Sve izmene se bivaju poništene, i vraćate se na dokument.

Alatke Pravopis (od kursora)...

  Pokreće pravopisar, ali tako da provera počne od položaja kursora umesto od početka dokumenta.

Alatke Proveri pravopis izbora...

  Proverava pravopis trenutnog izbora.

Alatke Promeni rečnik...

  Prikazuje padajući spisak sa svim dostupnim rečnicima za proveru pravopisa u dnu prozora uređivača. Ovako možete brzo menjati rečnike, npr. radi provere teksta na različitim jezicima.

Ctrl I Alatke Uvuci

  Povećava uvlačenje pasusa za jedan korak. Veličina koraka zavisi od postavki uvlačenja.

Ctrl Shift I Alatke Izvuci

  Smanjuje uvlačenje pasusa za jedan korak. Veličina koraka zavisi od postavki uvlačenja.

Alatke Očisti uvlačanje

  Čisti uvlačenje trenutnog izbora, ili reda u kome se nalazi kursor. Ovo obezbeđuje da tekst sledi režim uvlačenja koji ste izabrali.

Alatke Poravnaj

  Ponovo poravnava tekući ili izabrane redove, koristeći režim i postavke uvlačenja u dokumentu.

Ctrl D Alatke Komentar (režim iskusnog korisnika)

  Dodaje uvod komentara na početku reda gde je kursor, ili na početak svih izabranih redova.

Ctrl Shift D Alatke Otkomentariši (režim iskusnog korisnika)

  Uklanja uvod komentara (ako ga ima) sa početka reda gde je kursor, ili sa početka svih izabranih redova.

Ctrl U Alatke U velika slova

  Pretvara izabrani tekst ili slovo za kursorom u veliko.

Ctrl Shift U Alatke U mala slova

  Pretvara izabrani tekst ili slovo za kursorom u malo.

Ctrl Alt U Alatke Veliko prvo slovo

  Pretvara u veliko prvo slovo izabranog teksta ili tekuće reči.

Ctrl J Alatke Spoji redove

  Spaja izabrane redove, ili trenutni red i red ispod, s jednim razmakom kao razdvajačem. Vodeće i prateće praznine u redovima uklanjaju se na spojenim krajevima.

Alatke Prelomi redove

  Primenjuje statičko prelamanje teksta na ceo dokument. To znači da će se tekst prelamati u novi red čim tekući premaši dužinu zadatu pod Prelomi tekst na: u Podešavanje Podesi uređivač..., jezičak Uređivanje.

Ako je aktivan priključak za umetanje fajlova, meni će sadržati i stavku Umetni fajl....

### Meni Podešavanje

Podešavanje Prikaži traku stanja

  Ako je uključeno, na dnu uređivača daje se mala traka sa podacima o stanju tekućeg dokumenta. Ako nije uključeno, traka stanja je sakrivena.

Podešavanje Prikaži traku alatki

  Ako je uključeno, prikazana je pokretna traka alatki koja sadrži dugmad za izvršavanje često korišćenih naredbi. Ako nije uključeno, traka alatki je sakrivena.

Podešavanje Prikaži putanju

  Ako je uključeno, u naslovu prozora data je putanja (lokacija u fajl sistemu) tekućeg dokumenta. Ako nije uključeno, putanje nema.

Podešavanje Podesi uređivač...

  Otvara dijalog kroz koji se može podesiti mnoštvo postavki.

Podešavanje Podesi prečice...

  Ova naredba otvara dijalog kroz koji se mogu izmeniti prečice. U njemu je dat spisak naredbi (radnji) i dodeljenih im prečica, alternativa i globalnih prečica. Polje Traži iznad spiska koristi se za filtriranje prečica. Pošto se radnja izabere levim klikom (na ime radnje ili na ćeliju podrazumevane ili alternativne prečice), ispod nje se dobija radio dugmad Podrazumevana: i Posebna:.

  Za dodelu ili izmenu prečice, kliknite na dugme nijedna ili dugme prečice; etiketa dugmeta se time promeni u unesite.... Potom pritisnite novu kombinaciju tastera za izvršavanje radnje.

  Na primer, izaberite sa spiska radnju O KDE‑u, pritisnite istovremeno Ctrl, Alt i K na tastaturi. Potom ćete, kad god radite u K‑pisanju, ovom kombinacijom moći da prizovete dijalog s podacima o KDE‑u.

  Koristite dugmad na dnu dijaloga za vraćanje svih prečica na podrazumevane vrednosti, štampanje spiska prečica ili poništavanje svih izmena. Kliknite na U redu da zatvorite dijalog i prihvatite izmene.

Podešavanje Podesi trake alatki...

  Otvara dijalog kroz koji se menja postava trake alatki. Korisnik može izabrati dugmad koja će stajati na traci alatki. Levo okno nabraja naredbe koje se mogu staviti traku; desno okno nabraja naredbe koje su već na traci. Pomoću četiri dugmeta sa strelicama, između ova dva prikaza, upravlja se izborom. Strelica nadesno stavlja izabranu naredbu iz levog okna u desno, tj. dodaje je na traku alatki. Strelica ulevo čini obratno, uklanja radnju izabranu u desnom oknu sa trake alatki. Strelice nagore i nadole menjaju mesto izabrane radnje u desnom oknu, odnosno položaj dugmeta na traci alatki.

### Meni Pomoć

&help.menu.documentation;

## Podešavanje K‑pisanja

Odabirom Podešavanje Podesi uređivač... iz menija, doziva se dijalog za podešavanje uređivača, u kojem se mogu izmeniti mnogobrojne postavke. Pojedine skupove postavki korisnik bira sa uspravnog spiska na levoj strani dijaloga. Trima dugmadima duž dna dijaloga upravlja se procesom.

Dugmetom Pomoć pozivate sistem pomoći, a dugmadima U redu i Odustani prihvatate tekuće postavke i zatvarate dijalog. Kategorije Izgled, Fontovi i boje, Uređivanje, Radnje s fajlom i Proširenja izložene su u narednom.

### Izgled

Dinamički prelom
  Dinamički prelom

    Ako je uključeno, redovi teksta prelamaće se na ivici prikaza na ekranu.

  Pokazatelji dinamičkog prelamanja (kada ima smisla):

    Izaberite kada treba prikazivati pokazatelje dinamičkog preloma.

  Poravnaj dinamički prelomljene redove na dubinu uvlačenja:

    Čini da dinamički prelomljen red bude uspravno poravnat na nivo uvlačenja stvarnog početka reda. Ovo može unaprediti čitljivost kȏ̑da i obeležavanja.

    Dodatno možete postaviti maksimalnu širinu ekrana, kao procentualni udeo, posle koje dinamički prelomljeni redovi više neće biti uspravno poravnati. Na primer, pri 50%, kod redova čiji je nivo uvlačenja dublji od 50% širine ekrana neće se primenjivati uspravno poravnanje na naredne prelomljene redove.

Ivice
  Ručke za sažimanje (ako je dostupno)

    Ako je uključeno, tekući prikaz davaće markere za sažimanje koda, ako je ono dostupno.

  Pojas ikona

    Ako je uključeno, videćete pojas ikona na levoj strani. U njemu se, na primer, prikazuju obeleživači redova.

  Brojevi redova

    Ako je uključeno, videćete brojeve redova na levoj strani.

  Zarezi u klizačkoj traci

    Ako je uključeno, tekući prikaz davaće zareze na uspravnoj klizačkoj traci. Zarezi služe, na primer, za prikaz obeleživača.

Ređaj obeleživače u meniju

  Ove opcije prikazuju se samo ako je u sledećoj sekciji uključeno Režim iskusnog korisnika (poput KDE‑a 3).

  po položaju

    Obeleživači će biti poređani po brojevima redova u kojima su postavljeni.

  po nastanku

    Novi obeleživač biće dodat na dno nezavisno od toga gde pokazuje u dokumentu.

Napredno

  Režim iskusnog korisnika (poput KDE‑a 3)

    Prebacuje između jednostavnog i naprednog režima. Promena režima utiče samo na novootvorene i novostvorene dokumente, a preporučljivo je ponovo pokrenuti K‑pisanje.

  Prikaži linije uvlačenja

    Ako je uključeno, uređivač će crtati uspravne linije da pomogne uočavanju nivoâ̂ uvlačenja.

  Istakni opseg između izabranih zagrada

    Ako je uključeno, biće istaknut opseg između izabranih poklapajućih zagrada.

### Fontovi i boje

U ovoj sekciji dijaloga možete podesiti fontove i boje u postojećim šemama boja, kao i stvoriti nove šeme ili obrisati postojeće. Svaka šema ima postavke za boje, fontove, i normalne i ističuće stilove tekstova.

K‑pisanje će za vas predizabrati trenutno aktivnu šemu. Ako želite da radite na nekoj drugoj, izaberite je sa spiska Šema. Dugmadima Novi i Obriši možete stvoriti novu šemu ili obrisati postojeću.

Na dnu stranice možete izabrati Podrazumevana šema za K‑pisanje:.

#### Boje

Pozadina područja s tekstom
  Običan tekst:

    Podrazumevana pozadina za područje uređivača, i preovladava u njemu.

  Izabran tekst:

    Pozadina izabranog teksta. Podrazumevana je globalna boja izbora, postavljena u vašim postavkama boja na nivou KDE‑a.

  Tekući red:

    Boja tekućeg reda. Kada je postavljena nešto drugačije nego pozadina običnog teksta, lakše je održati usredsređenost na tekući red.

  obeleživač

    Ovaj padajući spisak dopušta vam da postavite preklopne boje za različita obeležja. Boja se meša sa bojom pozadine obeleženog reda, tako da red sa više obeležja, ili obeleženi red koji je tekući, ima za pozadinu mešavinu više boja. Boje obeležja takođe se koriste ako uključite prikaz zarezâ̂ na klizačkoj traci.

Dodatni elementi
  Boja leve ivice:

    Boja za obeležja, brojeve redova i ivice markera sažimanja, kada su prikazani na levoj strani prikaza uređivača.

  Brojevi redova:

    Boja za ispisivanje brojeva redova, kada su prikazani na levoj strani prikaza.

  Isticanje zagrada:

    Boja za iscrtavanje pozadine poklapajućih zagrada.

  Graničnici prelamanja:

    Boja za iscrtavanje šare levo od dinamički prelomljenih redova, kad su ovi poravnati uspravno, kao i za marker statičkog prelamanja teksta.

  Tragovi tabulatora i razmaka:

    Boja za iscrtavanje pokazatelja praznina, ako su uključeni.

  Red sa pravopisnom greškom:

    Određuje boju linije kojom se ističu greške u kucanju.

#### Fontovi

Ovde možete izabrati font za šemu, i njegovu podrazumevanu veličinu. Na raspolaganju su svi fontovi prisutni na sistemu. Uzorak teksta dat je u dnu dijaloga, tako da možete oceniti rezultat svog izbora.

#### Stilovi običnog teksta

Stilove običnog teksta nasleđuju stilovi isticanja, omogućavajući uređivaču da dosledno predstavi tekst. Na primer, tekst komentara koristi isti stil u skoro svim tekstualnim formatima koje K‑pisanje ume da ističe.

Ime na spisku stilova ispisano je u stilu stavke, pružajući vam neposredan odziv dok podešavate stil.

Svaki stil dopušta izbor opštih atributa i boje ispisa i pozadine. Za poništavanje boje pozadine, kliknite desnim da upotrebite kontekstni meni.

#### Stilovi isticanja teksta

Ovde možete urediti stilove teksta koje koristi određena definicija isticanja. Uređivač predizabira isticanje koje koristi tekući dokument; za rad na drugom isticanju, izaberite jedno sa spiska Isticanje: iznad spiska stilova.

Ime na spisku stilova ispisano je u stilu stavke, pružajući vam neposredan odziv dok podešavate stil.

Svaki stil dopušta izbor opštih atributa i boje ispisa i pozadine. Za poništavanje boje pozadine, kliknite desnim da upotrebite kontekstni meni. Dodatno, možete videti da li je stil jednak podrazumevanom za tu stavku, i postaviti ga na podrazumevani ako želite.

Zapazićete da mnoga isticanja sadrže druga isticanja, predstavljena grupama na spisku stilova. Na primer, isticanja često uvoze isticanje upozorenja, a mnogi formati izvornog koda uvoze isticanje Doxygena. Uređivanje boja u ovim grupama uticaće na stilove samo kad se koriste u okviru tekućeg isticanja.

### Uređivanje

#### Opšte

Tabulatori
  Umeći razmake umesto tabulatora

    Ako je uključeno, kad pritisnete taster Tab uređivač će izračunati i umetnuti broj razmaka prema položaju u tekstu i postavci `Tab width:`.

  Istakni tabulatore

    Ako je uključeno, K‑pisanje će prikazivati tačkice kao vizuelni pokazatelj znakova tabulatora.

    Ovo takođe dovodi do toga da se tačkice crtaju za prateće praznine. Ovo će biti ispravljeno u budućim izdanjima K‑pisanja.

  Širina tabulatora:

    Ako je odabrana opcija Umeći razmake umesto tabulatora, ova stavka određuje broj razmaka kojima će uređivač automatski smenjivati tabulatore.

Statičko prelamanje teksta

  Prelamanje teksta je mogućnost uređivača da automatski započinje novi red i premešta (prelama) kursor na početak tog novog reda. K‑pisanje će automatski započeti novi red čim tekući dostigne dužinu zadatu postavkom Prelomi tekst na:.

  Uključi statičko prelamanje teksta

    Uključuje i isključuje statičko prelamanje teksta.

  Graničnik statičkog prelamanja (ako je primenljivo)

    Ako je ova opcija uključena, biće povučena uspravna linija na koloni prelamanja (definisana pod Podešavanje Podesi uređivač..., jezičak Uređivanje). Imajte u vidu da se linija statičkog preloma crta samo ako koristite font fiksne širine.

  Prelomi tekst na:

    Ako je izabrana opcija Uključi statičko prelamanje teksta, ova stavka određuje širinu reda (u znakovima) pri kojoj će uređivač automatski započeti novi red.

Razno
  Ukloni prateće razmake

    K‑pisanje će automatski odstranjivati suvišne razmake na krajevima redova.

  Istakni prateće razmake

    K‑pisanje će isticati suvišne razmake na krajevima redova.

  Automatske zagrade

    Kad korisnik unese levu zagradu ([, (, ili {) K‑pisanje automatski dodaje odgovarajuću desnu (}, ), ili ]) za kursorom.

  Kopiraj/iseci tekući red ako nema izbora

    Ako je ova opcija uključena i izbor teksta je prazan, radnje kopiranja i isecanja se izvršavaju nad redom teksta na tekućem položaju kursora.

  Dozvoli klizanje iza kraja dokumenta

    Ova opcija vam dozvoljava klizanje iza kraja dokumenta. Ovo se može upotrebiti da se dno teksta uspravno centrira ili stavi na vrh trenutnog prikaza.

#### Kursor i odabir

Pomeranje kursora
  Pametno na početak i kraj

    Ako je uključeno, pritiskom na taster Home kursor će preskočiti praznine i stati na prvom nepraznom znaku u redu.

  Motaj kursor

    Ako je uključeno, pri pomeranju tasterima strelica levo i desno, kursor će skočiti na prethodni red kad se pomeri ulevo od početka tekućeg, odnosno na naredni red kad se pomeri udesno od kraja tekućeg — slično kao u većini uređivača.

    Ako je isključeno, kursor se ne može pomerati levo od početka reda, ali može nastaviti preko kraja reda, što može biti vrlo zgodno za programere. Ako je opcija uključena, pomeranje kursora tasterom strelice sa kraja reda udesno čini da on skoči na početak sledećeg reda. Slično, kad se kursor pomeri levo preko početka reda, skače na kraj prethodnog reda. Ako opcija nije uključena, kursor se može neograničeno pomerati udesno preko kraja reda, bez skakanja na naredni, a uopšte se ne može pomeriti ulevo od početka reda.

  Kursor šeta pri PageUp/PageDown

    Ova opcija menja ponašanje kursora kad korisnik pritisne taster PageUp ili PageDown. Ako je opcija isključena, kursor će održavati svoj relativni položaj unutar vidljivog teksta u K‑pisanju dok novi tekst ulazi u prikaz kao rezultat klizanja stranica. Na primer, ako je kursor u sredini vidljivog teksta pre klizanja, ostaće u sredini i po klizanju (osim ako ne dosegne početak ili kraj dokumenta). Ako je opcija uključena, prvi pritisak tastera učiniće da se kursor pomeri ili na vrh ili dno vidljivog teksta pošto se prikaže naredna stranica.

  Automatsko centriranje kursora (redovi):

    Broj redova koji treba održavati vidljivim iznad i ispod kursora, ako je moguće.

Režim izbora teksta
  normalna

    Izbori će biti prebrisani ukucanim tekstom, i izgubljeni pri pomeranju kursora.

  Postojan

    Izbori ostaju čak i posle pomeranja kursora i kucanja.

#### Uvlačenje

Podrazumevano uvlačenje:

  Režim automatskog uvlačenja koji želite da bude podrazumevani. Vrlo je preporučljivo da se postavi na nikakvo ili obično, a koriste postave po tipu fajla za zadavanje režima uvlačenja za pojedine tekstualne formate, kao što su C/C++ kôd ili XML.

Svojstva uvlačenja
  Dubina uvlačenja:

    Dubina uvlačenja je broj razmaka kojim se uvlače redovi. Ako je isključena opcija Umeći razmake umesto tabulatora, pod jezičkom Opšte na stranici Uređivanje, umeće se znak tabulatora ako je uvlačenje deljivo širinom tabulatora.

  Zadrži dodatne razmake

    Ako je isključeno, promena nivoa uvlačenja ravna red na umnožak dubine zadate pod Dubina uvlačenja:.

  Prilagodi uvlačenje kôda nalepljenog iz klipborda

    Ako je uključeno, uvlači se kôd nalepljen iz klipborda. Dodato uvlačanje može se ukloniti jednim opozivom po nalepljivanju.

Radnje uvlačenja
  Taster Backspace na vodećem razmaku izvlači

    Ako je uključeno, taster Backspace smanjuje nivo uvlačenja ako se kursor nalazi u vodećoj praznini reda.

  Dejstvo tastera Tab (kad nema izbora)

    Ako želite da Tab poravna tekući red u tekućem bloku koda kao u Emacsu, postavite Tab kao prečicu za radnju Poravnaj.

    Uvek napreduj na sledeći tabulatorski položaj

      Ako je uključeno, taster Tab uvek umeće praznine tako da se dosegne sledeći tabulatorski položaj. Ako je uključena opcija Umeći razmake umesto tabulatora, pod jezičkom Opšte na stranici Uređivanje, umeću se razmaci; inače se umeće jedan tabulator.

    Uvek povećaj nivo uvlačenja

      Ako je uključeno, taster Tab uvek uvlači tekući red za broj znakovnih mesta zadatih postavkom Dubina uvlačenja:.

    Povećaj nivo uvlačenja pri vodećoj praznini

      Ako je uključeno, taster Tab ili uvlači tekući red ili nastavlja do sledećeg tabulatorskog položaja. Ako je tačka umetanja na ili ispred prvog znaka u redu koji nije razmak, ili ako postoji izbor, tekući red uvlači se za broj znakovnih mesta zadatih postavkom Dubina uvlačenja:. Ako je tačka umetanja iza prvog znaka u redu koji nije razmak, i ne postoji izbor, umeću se praznine dok se ne stigne do sledećeg tabulatorskog položaja: ako je uključena opcija Umeći razmake umesto tabulatora pod jezičkom Opšte na stranici Uređivanje, umeću se razmaci, inače se umeće jedan tabulator.

#### Samodopuna

Opšte
  Samodopuna uključena

    Ako je uključeno, tokom kucanja automatski iskače polje za dopunu, nudeći spisak tekstualnih stavki koje bi mogle dovršiti tekst pred kursorom.

Najmanja dužina reči za dopunu:

  Tokom kucanja teksta, dopuna reči traži reči kroz ranije otkucani tekst u dokumentu. Ovom opcijom se podešava najmanji broj znakova na koji se dopuna reči aktivira i izdaje meni za dopunu.

#### Vijev režim unosa

Opšte
  Vijev režim unosa

    Ako je popunjeno, po otvaranju novog prikaz aktiviraće se Vijev režim unosa. Za dati prikaz uvek možete uključiti ili isključiti ovaj režim kroz meni Uređivanje.

  Neka Vijeve naredbe potisnu Kateine prečice

    Ako je uključeno, naredbe iz Vija potisnuće Kateine ugrađene. Na primer: Ctrl R će opozivati, umesto podrazumevane radnje pozivanja dijalog za pretragu i zamenu.

  Sakrij traku stanja u Vijevom režimu

    Podrazumevano, biće data dopunska traka stanja dok je aktivan režim Vija. U njoj se prikazuju naredbe dok se kucaju, i izazvane poruke i greške.

    Popunjavanjem ove opcije sakrićete tu dopunsku traku stanja.

Mapiranje tastera

  Mapiranjem se može promeniti značenje pojedinih tastera. Ovako možete premestiti naredbe na druge tastere, ili učiniti da specijalne kombinacije izvrše niz naredbi.

  Primer:

  F2 → `I--` Esc

  Ovo će dodati `I--` na početak reda kada pritisnete F2.

#### Provera pravopisa

Ove postavne opcije opisane su u dokumentaciji modula Sistemskih postavki za pravopisar.

### Radnje s fajlom

#### Opšte

Format fajla
  Kodiranje:

    Osnovno kodiranje za otvaranje i upisivanje fajlova, osim ako se izmeni u dijalogu za otvaranje ili upisivanje, ili kroz opciju komandne linije.

  Otkrivanje kodiranja:

    Izaberite stavku sa padajućeg spiska: možete isključiti samootkrivanje, ili postaviti univerzalno za samootkrivanje svih kodiranja. Međutim, kako ovo uglavnom otkriva samo UTF‑8/UTF‑16, izbor podneblja će aktivirati posebne heuristike radi boljih rezultata. Ako sadržaju fajla ne odgovara nijedno od kodiranja zadatih kao osnovno, u dijalogu za otvaranje ili upisivanje, ili kroz komandnu liniju, izvršiće se ovo otkrivanje.

  Odstupno kodiranje

    Odstupno kodiranje koje se koristi u slučaju da nijedno od kodiranja zadatih kao osnovno, u dijalogu za otvaranje i upisivanje, ili kroz komandnu liniju, ne odgovara sadržaju fajla. Pre nego što se spadne na ovo, pokušaće se određivanje kodiranja po tome da li fajl počinje markerom redosleda bajtova: ako počinje, bira se ispravno Unicode kodiranje; u suprotnom se sprovodi otkrivanje, pa ako i ono ne uspe, spada se na ovde zadato kodiranje.

  Kraj reda:

    Izaberite željeni režim kraja redova za aktivni dokument. Na izboru su režimi Unixa, DOS‑a/Windowsa i Macintosha.

  Automatsko otkrivanje kraja reda

    Uključite ovo ako želite da uređivač sam otkriva tip kraja redova. Prvi pronađeni tip koristiće se za ceo fajl.

  Marker redosleda bajtova

    Marker redosleda bajtova je poseban niz na početku dokumenata kodiranih Unicodeom, koji pomaže uređivačima da ispravno odrede kodiranje pri otvaranju tekstualnog dokumenta. Više informacija potražite na Wikipediji.

Automatska čišćenja pri učitavanju/upisivanju
  Ukloni prateće razmake

    Uređivač će automatski odstranjivati suvišne razmake sa krajeva redova pri učitavanju i upisivanju fajlova.

#### Napredno

Postavni fajl fascikle
  Dubina traženja postavnog fajla:

    Uređivač će se penjati dati broj nivoa fascikli u potrazi za postavnim fajlom K‑pisanja, i iz njega učitati red postavki ako ga nađe. Dalje informacije o ovim skrivenim postavnim fajlovima možete pronaći u članku „Fajl .kateconfig“.

Rezerva pri upisivanju

  Rezerva pri upisivanju pravi se tako što K‑pisanje, pre nego što upiše izmene, načini kopiju fajla na disku po imenu `<prefiks><imefajla><sufiks>`. Za sufiks je podrazumevano ~ (tilda), a prefiks je podrazumevano prazan.

  Lokalni fajlovi

    Uključite ovo ako želite rezerve lokalnih fajlova pri upisivanju.

  Udaljeni fajlovi

    Uključite ovo ako želite rezerve udaljenih fajlova pri upisivanju.

  Prefiks:

    Unesite prefiks za imena rezervnih fajlova.

  Sufiks:

    Unesite sufiks koji se dodaje imenima rezervnih fajlova.

#### Režimi i tipovi fajlova

Na ovoj stranici možete potisnuti podrazumevanu postavu za dokumente zadatih MIME tipova. Pri učitavanju dokumenta, uređivač će pokušati da poklopi fajl s jednim od zadatih obrazaca imena ili MIME tipova, i ako uspe, primeniće definisane promenljive. Ako se poklopi više tipova, upotrebiće se onaj sa najvišim prioritetom.

Tip fajla:

  Tip fajla s najvišim prioritetom je onaj prikazan u prvom padajućem spisku. Ako se pronađe više tipova, i oni će biti nabrojani.

  Novi

    Stvaranje novog tipa fajla. Pošto kliknete na ovo dugme, donja polja se prazne, te možete popuniti željena svojstva za novi tip fajla.

  Obriši

    Uklanjanje postojećeg tipa fajla. Izaberite tip iz padajućeg spiska i pritisnite ovo dugme.

Svojstva tipa tekući

  Tip fajla s najvišim prioritetom je onaj prikazan u prvom padajućem spisku. Ako se pronađe više tipova, i oni će biti nabrojani.

  Ime:

    Ime tipa fajla biće tekst odgovarajuće stavke menija. Ono se prikazuje u Alatke Isticanje .

  Odeljak:

    Ime odeljka koristi se za organizovanje tipova fajlova u menijima, a takođe i u meniju Alatke Isticanje .

  Promenljive:

    Ovom niskom podešavate postavke K‑pisanja za fajlove izabrane ovim MIME tipom, koristeći specijalne promenljive. Možete podesiti skoro svaku opciju, kao što su isticanje (promenljiva `highlight`), režim uvlačenja (`indent-mode`), kodiranje (`encoding`), itd.

    Za potpun spisak poznatih promenljivih, pogledajte priručnik.

  Isticanje:

    Pri stvaranju novog tipa fajla, iz ovog padajućeg spiska možete izabrati isticanje za njega.

  Režim uvlačenja:

    Padajući spisak kojim se određuje režim uvlačenja za nove dokumente.

  Nastavci fajlova:

    Džokerskom maskom fajlovi se mogu izabrati prema imenu. Tipična maska koristi zvezdicu i nastavak fajla, na primer `*.txt;*.text`. Niska je spisak maski razdvojenih tačka-zapetom.

  MIME tipovi:

    Pokreće čarobnjak kojim lako možete izabrati MIME tipove.

  Prioritet:

    Postavlja prioritet za ovaj tip fajla. Ako se fajl poklopi sa više od jednog tipa, upotrebiće se onaj sa najvišim prioritetom.

Preuzmi fajlove za isticanje...

  Kliknite ovde da biste preuzeli nove ili ažurirane definicije isticanja sintakse sa Kateinog veb sajta.

### Proširenja

Jezičak Priključci nabraja sve raspoložive priključke, tako da možete uključiti one koje želite da koristite. Kliknite na dugme Informacija da otvorite dijalog s podacima o priključku.

Pošto aktivirate neki podesivi priključak, možete kliknuti na dugme Podesi da ga podesite.

#### Priključci uređivačke komponente

Automatske zagrade

  Priključak automatskih zagrada zamenjuje Kateinu unutrašnju mogućnost ove namene. Automatski umeće zatvarajuću vitičastu zagradu `}` na početak narednog reda kada se tekući red završi sa `{` i pritisne Enter.

Alatke za podatke

  Aktivira alatke poput sinonimara i pravopisara, ako su instalirane. Alatke za podatke su dostupne samo kada je izabran tekst, ili kada se klikne desnim dugmetom miša na reč. Ako nije ponuđena nijedna od ovih alatki čak i kad je tekst izabran, morate ih instalirati. Neke su deo paketa KOfficea. Ako je ovaj priključak aktivan i alatke za podatke su instalirane, kontekstni meni će sadržati dodatne stavke na kraju.

Izvoznik

  Ovom naredbom možete izvesti tekući dokument sa potpunim isticanjem kao HTML dokument, preko Fajl Izvezi kao HTML.... Takođe možete upotrebiti Uređivanje Kopiraj kao HTML da kopirate trenutno izabran tekst kao HTML u sistemski klipbord.

Umetač ikona

  Priključak umetača ikona od koristi je samo programerima: dodaje stavku Umetni kod za KIcon u kontekstni meni uređivača. Izborom ove stavke otvara se KDE‑ov birač ikona, koji prikazuje ikone programa, radnji, itd. Klikom na jednu od njih dolazi do umetanja imena fajla bez nastavka u tekst, što je pogodno za postavljanje ikona putem klase `KIcon` iz KDE‑ovog radnog okvira.

Ludo kodiranje HTML‑a (lagano izdanje)

  Priključak koji nudi dovršavanje selektora nalik na zen‑kodiranje. Za više detalja pogledajte o zen‑kodiranju.

Umetanje fajla

  Ovaj priključak omogućava umetanje bilo kakvog čitljivog fajla na položaju kursora. Ako je aktiviran, meni Alatke sadržaće dodatnu stavku Umetanje fajla.

## Zasluge i licence

K‑pisanje © 2001, tim Kate.

Zasnovano na prvobitnom K‑pisanju (© 2000, Johen Vilhemli) digisnap@cs.tu-berlin.de

Doprinosi:

- Kristof Kulman &Christoph.Cullmann.mail;

- Mihael Bartl michael.bartl1@chello.at

- Phlip phlip_cpp@my-deja.com

- Anders Lund &Anders.Lund.mail;

- Met Njuel newellm@proaxis.com

- Jozef Veninger &Joseph.Wenninger.mail;

- Johen Vilhemli digisnap@cs.tu-berlin.de

- Mihael Koh &Michael.Koch.mail;

- Kristijan Gebauer &Christian.Gebauer.mail;

- Simon Hausman &Simon.Hausmann.mail;

- Glen Parker glenebob@nwlink.com

- Skot Menson sdmanson@altel.net

- Džon Fajerbo &John.Firebaugh.mail;

Prvobitnu dokumentaciju napisao Tad Makginis &Thad.McGinnis.mail;

Ažurirali An Mari Mafu &Anne-Marie.Mahfouf.mail; i Anders Lund &Anders.Lund.mail;

Ova verzija priručnika za K‑pisanje zasnovana je na onoj Kristijana Tibirne &Cristian.Tibirna.mail;

U DocBook pretvorila i korigovala Lori Vots &Lauri.Watts.mail;

Preveo Dragan Pantelić falcon-10@gmx.de.

&underFDL; &underGPL;

&documentation.index;